รัฐบาลไทย-ข่าวทำเนียบรัฐบาล-“จังหวัดเชียงราย” เผยความก้าวหน้าการขับเคลื่อน “ถังขยะเปียกลดโลกร้อนทุกครัวเรือน” โดยผลการสุ่มตรวจครัวเรือนพื้นที่อำเภอแม่ลาว เป็นไปตามหลักเกณฑ์ 100% ย้ำ มุ่งมั่นเดินหน้า
วันศุกร์ที่ 14 ตุลาคม 2565
“จังหวัดเชียงราย” เผยความก้าวหน้าการขับเคลื่อน “ถังขยะเปียกลดโลกร้อนทุกครัวเรือน” โดยผลการสุ่มตรวจครัวเรือนพื้นที่อําเภอแม่ลาว เป็นไปตามหลักเกณฑ์ 100% ย้ํา มุ่งมั่นเดินหน้า
“จังหวัดเชียงราย” เผยความก้าวหน้าการขับเคลื่อน “ถังขยะเปียกลดโลกร้อนทุกครัวเรือน” โดยผลการสุ่มตรวจครัวเรือนพื้นที่อําเภอแม่ลาว เป็นไปตามหลักเกณฑ์ 100% ย้ํา มุ่งมั่นเดินหน้าส่งเสริมให้เกิดการดําเนินการอย่างเป็นรูปธรรมเพื่อให้เกิดความยั่งยืนอย่างแท้จริง
วันนี้ (14 ต.ค. 65) นายภาสกร บุญญลักษม์ ผู้ว่าราชการจังหวัดเชียงราย เปิดเผยว่า ตนได้มอบหมายให้ นายบัญชา เชาวรินทร์ รองผู้ว่าราชการจังหวัดเชียงราย เป็นประธานการประชุมผู้บริหารท้องถิ่น ข้าราชการและพนักงานส่วนท้องถิ่นในการบริหารจัดการขยะมูลฝอยชุมชนตามแผนปฏิบัติการขับเคลื่อนโครงการถังขยะเปียกลดโลกร้อนขององค์กรปกครองส่วนท้องถิ่นจังหวัดเชียงราย เพื่อบรรลุเป้าหมายการลดก๊าซเรือนกระจกและการดําเนินงานด้านการเปลี่ยนแปลงสภาพภูมิอากาศ ตามโครงการลดก๊าซเรือนกระจกภาคสมัครใจตามมาตรฐานของประเทศไทย (T-VER) ของกรมส่งเสริมการปกครองท้องถิ่น ซึ่งจังหวัดเชียงรายได้เร่งรัดดําเนินการขับเคลื่อนมาอย่างต่อเนื่อง โดยได้เชิญนายกองค์กรปกครองส่วนท้องถิ่น และเจ้าหน้าที่ผู้รับผิดชอบโครงการทั้ง 143 องค์กรปกครองส่วนท้องถิ่นในพื้นที่ ร่วมประชุมเพื่อให้เกิดความรู้และความเข้าใจในการดําเนินงานให้บรรลุตามแนวทางที่กําหนด อันจะเกิดประโยชน์ต่อชุมชน/หมู่บ้าน
โดย นายบัญชา เชาวรินทร์ รองผู้ว่าราชการจังหวัดเชียงราย กล่าวว่า จังหวัดเชียงราย นําโดยนายภาสกร บุญญลักษม์ ผู้ว่าราชการจังหวัดเชียงราย ได้ให้ความสําคัญในการดําเนินการตามนโยบายรัฐบาลและกระทรวงมหาดไทย ด้านการขับเคลื่อนการดําเนินงานตามนโยบายด้านการเปลี่ยนแปลงสภาพภูมิอากาศเพื่อบรรลุเป้าหมายการลดก๊าซเรือนกระจกและการดําเนินงานด้านการเปลี่ยนแปลงสภาพภูมิอากาศของประเทศตามนโยบายของรัฐบาล ซึ่งกระทรวงมหาดไทยได้กําหนดนโยบายการดําเนินงานโดยให้จังหวัดขับเคลื่อนการขึ้นทะเบียนโครงการถังขยะเปียกลดโลกร้อนขององค์กรปกครองส่วนท้องถิ่น ประเทศไทย ตามโครงการลดก๊าซเรือนกระจกภาคสมัครใจตามมาตรฐานของประเทศไทย (T-VER) ของกรมส่งเสริมการปกครองท้องถิ่น และได้แจ้งอําเภอและองค์กรปกครองส่วนท้องถิ่นทุกแห่ง ดําเนินการสํารวจและเก็บข้อมูลถังขยะเปียกในระดับครัวเรือน โรงเรียนในสังกัดองค์กรปกครองส่วนท้องถิ่น ศูนย์พัฒนาเด็กเล็กในสังกัดองค์กรปกครองส่วนท้องถิ่น พร้อมกําชับหน่วยงานย้ําเตือนเจ้าหน้าที่ทําการบันทึกข้อมูลในระบบสารสนเทศการจัดเก็บข้อมูลถังขยะเปียกลดโลกร้อนขององค์กรปกครองส่วนท้องถิ่นทั้งในลักษณะรายวันและรายเดือน เพื่อจะทําให้มีข้อมูลสถิติสําหรับใช้ขยายผลพัฒนาปรับปรุงในด้านอื่น ๆ ต่อไป
“ในขณะนี้การดําเนินงานตามนโยบายด้านการเปลี่ยนแปลงสภาพภูมิอากาศเพื่อบรรลุเป้าหมายการลดก๊าซเรือนกระจก ฯ ของจังหวัดเชียงราย มีความก้าวหน้าโดยลําดับ ซึ่งได้รับความร่วมมืออย่างดียิ่งจากองค์กรปกครองส่วนท้องถิ่นในพื้นที่ทุกแห่ง ทุกอําเภอ ดังเช่นเมื่อวานนี้ (13 ต.ค. 65) ทีมปฏิบัติการเตรียมความพร้อมสําหรับการทวนสอบระดับอําเภอขององค์กรปกครองส่วนท้องถิ่นต่าง ๆ ในพื้นที่อําเภอแม่ลาว นําโดยปลัดอําเภอประจําตําบล ได้ลงพื้นที่เพื่อสุ่มตรวจการจัดทําถังขยะเปียกลดโลกร้อนขององค์กรปกครองส่วนท้องถิ่น ระดับอําเภอแม่ลาว จํานวน 7 แห่ง รวม 558 ครัวเรือน พบว่า ทุกครัวเรือนได้มีการจัดทําถังขยะเปียกลดโลกร้อน ที่สามารถใช้การได้อย่างถูกวิธี และมีการใช้งานอย่างเป็นประจํา ตามหลักเกณฑ์ที่กําหนด คิดเป็นถึงร้อยละ 100” นายบัญชาฯ กล่าวเน้นย้ํา
ด้านนายมนัส สุวรรณรินทร์ ท้องถิ่นจังหวัดเชียงราย กล่าวว่า จากนโยบายของรัฐบาลและกระทรวงมหาดไทย ท่านผู้ว่าราชการจังหวัดเชียงรายได้มอบหมายให้สํานักงานส่งเสริมการปกครองท้องถิ่นจังหวัดเชียงรายเป็นแกนหลักในการประสานการส่งเสริมขับเคลื่อนจัดทําถังขยะเปียกลดโลกร้อนจังหวัดเชียงราย ซึ่งในขณะนี้ทุกองค์กรปกครองส่วนท้องถิ่นในเข้าร่วมโครงการดังกล่าว และสํานักงานฯ ได้ทําการย้ําเตือนองค์กรปกครองส่วนท้องถิ่นทุกแห่งมอบหมายเจ้าหน้าที่บันทึกและตรวจสอบข้อมูลในระบบ DLA Waste ซึ่งเป็นระบบติดตามและบริหารจัดการขับเคลื่อนโครงการถังขยะเปียกลดโลกร้อน ให้มีข้อมูลที่ถูกต้อง ครบถ้วน เพื่อใช้ในการบริหารจัดการ รวมทั้งได้ประสานองค์กรปกครองส่วนท้องถิ่นที่อยู่ระหว่างดําเนินการส่งเสริมครัวเรือน ให้จัดฝึกอบรมสาธิตพร้อมทั้งจัดเตรียมถังเพื่อใช้ประกอบการฝึกอบรมและนํากลับไปขยายผลในครัวเรือน โดยทุกองค์กรปกครองส่วนท้องถิ่น จะจัดอบรมแล้วเสร็จภายในวันที่ 31 ตุลาคม 2565
นายภาสกร บุญญลักษม์ ผู้ว่าราชการจังหวัดเชียงราย กล่าวเพิ่มเติมว่า จังหวัดเชียงราย มีความมุ่งมั่นในการดําเนินการขับเคลื่อนโครงการถังขยะเปียกลดโลกร้อนขององค์กรปกครองส่วนท้องถิ่นให้ครบทุกครัวเรือน พร้อมทั้งได้กําหนดเป้าหมาย แผนงาน และมอบหมายผู้รับผิดชอบในพื้นที่อย่างชัดเจน เพื่อให้เป็นไปตามเป้าหมายในการขึ้นทะเบียนโครงการลดก๊าซเรือนกระจกภาคสมัครใจตามมาตรฐานของประเทศไทยให้สอดคล้องกับกระบวนการรับรองคาร์บอนเครดิต และขอยืนยันว่า จังหวัดเชียงรายมีความพร้อมในการทวนสอบจากผู้ประเมินภายนอก (Validation and Verification Body : WB) ซึ่งจะทําให้เกิดการประเมินผลเพื่อพัฒนารูปแบบการดําเนินงานให้เกิดประโยชน์ต่อสิ่งแวดล้อม และจะส่งผลโดยตรงต่อการพัฒนาคุณภาพชีวิตพี่น้องประชาชน ชุมชน และสังคมให้เกิดยั่งยืนอย่างแท้จริงต่อไป